ประจำเดือนมาบ้างไม่มาบ้างไปพบคุณที่โรงพยาบาลคุณให้ขูดมดลูกเลยต้องการที่จะทานยามากกว่ากลัวการขูดมดลูกไม่ทราบว่าเราสามารถซื้อยาปรับฮอร์โมนมาทานเองได้ไหมคะ แล้วถ้าซื้อมาทานเองต้องบอกกับเภสัชว่ายาอะไรคะ
สวัสดีค่ะอาการประจำเดือนมาไม่สม่ำเสมอนั้นเป็นสิ่งที่พบได้ค่อนข้างบ่อย ส่วนสาเหตุที่ทำให้ประจำเดือนมาไม่สม่ำเสมอนั้น มีหลายอย่าง เช่น ความไม่สมดุลของฮอร์โมนเพศ (ฮอร์โมนเอสโตรเจนและฮอร์โมนโปรเจสเตอโรน) พบได้ในภาวะ การใช้ยาคุมกำเนิดที่ไม่ถูกต้อง การรับประทานยาหรืออาหารบางชนิดที่อาจมีฮอร์โมนเพศหญิงผสมอยู่ ความผิดปกติของการตกไข่ (ovarian dysfunction) การออกกำลังกายหนัก หรือความเครียด ก็ทำให้ประจำเดือนมาไม่สม่ำเสมอได้ การทำงานของไทรอยด์ผิดปกติ การตั้งครรภ์ เป็นต้นการใช้ยาปรับฮอร์โมน เป็นการรักษาแบบหนึ่ง ซึ่งควรอยู่ภายใต้การดูแลของแพทย์ค่ะ ไม่ควรซื้อยารับประทานเอง เพราะอาจเกิดผลข้างเคียง เช่น อาการปวดศีรษะ คลื่นไส้วิงเวียน ทำให้ความดันโลหิตเพิ่มสูงขึ้นได้แนะนำว่า ควรปรึกษาแพทย์อย่างต่อเนื่องเพื่อรับการรักษาที่ถูกต้องเหมาะสมต่อไปค่ะ